Predkladacia správa

	Vláda Slovenskej republiky uznesením č. 338 zo 7. mája 2003 k doplneniu návrhu východísk štátneho rozpočtu na rok 2004 uložila v bode A. l ministrovi zahraničných vecí predložiť na rokovanie vlády informáciu o výške očakávaných dividend v roku 2004.
	V rezorte ministerstva zahraničných vecí pôsobí akciová spoločnosť so 100 % majetkovou účasťou štátu Správa služieb diplomatickému zboru, ktorej jediným akcionárom je ministerstvo zahraničných vecí v zastúpení ministrom zahraničných vecí. 
	V súlade s platnou legislatívou si akcionár uplatňuje právo na podiele na zisku spoločnosti - dividendy.  Dividendy ako časť zisku akciovej spoločnosti po zdanení a splnení ďalších základných povinností, sú na základe rozhodnutia valného zhromaždenia rozdeľované akcionárovi. 
	V materiáli sú uvedené princípy, ako sa dividendová politika vyvíjala od založenia spoločnosti a výška očakávaných dividend v roku 2004, ktorá predstavuje 2,5 mil. Sk.
	Predkladaný materiál je informatívny, nebol predmetom medzirezortného pripomienkového konania.